Here is a page extracted from Wikipedia that may contain CSS, HTML, and a lot of unformatted text.

Title: Cado
Content: Un cado (d'o latín <CAVUM, «forato en tierra») u matriquera (d'o latín <*MATRICARĪA, «en do se troban as mais») ye un forato con forma de cavidat, túnel u totas dos, que un animal suele socavar en tierra ta fer-se un espacio adecuato ta habitar-ie u ta cubillar-se temporalment.

A misión d'os cados ye de proporcionar-le cubillo a l'animal, en guardando-lo d'os depredadors u de lo tempero. Gosan brindar un espacio calmo que bels animals emplegan ta librar-ie as suyas crías u ta dar-les de tetar. En aragonés, existen diferents nombres ta designar os diferents tipos de cados, de regular relacionaus con a especie animal que los ocupa.

Muitas especies construyen os suyos propios cados, pero belaltras son oportunistas y en emplegan que haigan quedato lasos d'altros animals, u dica aprofeitando cavidaz naturals u artificials en o medio. A denominación cado s'aplica indistinctament a lo cubillar construito por l'animal u, en o caso d'os animals domesticos, a la estructura que omne le proporciona ta que i nidifique.

Referencias

Vinclos externos

Cubillos feitos u emplegatos por animals
Zoolochía